Struer kirke søger 2 kirketjenere

Struer kirke søger to kirketjenere på henholdsvis 21 og 25 timer. Stillingerne er til besættelse snarest muligt og senest den 1. juni

Er du en udadvendt, imødekommende og engageret person, der har lyst og evne til at indgå i et varieret menighedsliv, så er Struer kirke noget for dig.

Kirke ligger i et aktivt sogn med en dygtig medarbejderflok og mange frivillige. Vi glæder os til at tage imod dig og hjælpe dig godt i gang!

Som kirketjener skal du i samarbejde med kirkens andre kirketjener bl.a. varetage følgende opgaver:

* Rengøring af kirke, kapel og andre bygninger
* Kirketjeneste, herunder gudstjenester og andre weekendtjenester, der fordeles mellem de tre kirketjenere
* Forberedelse og deltagelse i sogneaftner, koncerter mm.
* Foretage indkøb i samarbejde med de øvrige ansatte og forberede servering til møder, undervisning og andre aktiviteter

Vi lægger vægt på, at du:

* på eget initiativ tager ansvar for dine arbejdsopgaver og er i stand til at planlægge din hverdag
* har ordenssans og blik for detaljer
* har god forståelse for IT, AV-udstyr og lydsystemer
* er venlig, imødekommende og serviceminded
* vil indgå i et fleksibelt og positivt samarbejde med kirkens øvrige medarbejdere, præster, menighedsråd og andre frivillige.

Vi tilbyder:

* en spændende stilling med ansvar og høj grad af selvstændighed i opgaveløsningen
* et positivt arbejdsfællesskab med andre faggrupper
* et rigt og varieret menighedsliv
* et engageret menighedsråd, der er åbent for nye idéer

Ansættelsen er omfattet af Fællesoverenskomsten mellem Finansministeriet og Offentligt Ansattes Organisationer (OAO-S) og Organisationsaftalen for kirkefunktionærer med kerneopgaver som kirketjener indgået mellem Kirkeministeriet og Danmarks Kirketjenerforening og det tilhørende protokollat for kirketjenere. Aftalerne kan ses på www.folkekirkenspersonale.dk.

Nuværende tjenestemandsansatte kirketjenere har ret til at bevare deres tjenestemandsstatus ved ansættelse med direkte overgang. Der skal i så fald ske en klassificering af stillingen.

Det er en betingelse, at den obligatoriske 5 ugers uddannelse for kirketjenere gennemføres indenfor 2 år efter ansættelsens start, hvis denne ikke haves i forvejen.

Årslønnen aftales indenfor intervallet 288.669,00 kr. – 372.232,00 kr. (nutidskroner). Fikspunktet er 288.669,00 kr. (nutidskroner).

Der er rådighedsforpligtelse til stillingen. Rådighedstillægget udgør årligt 27.241,13 kr. (nutidskroner).

OK tillæg på 1.275,12 kr. (nutidskroner) pr. år.

Løn OK tillæg samt rådighedstillæg kvoteres i overensstemmelse med stillingens ansættelsesbrøk.

Der indhentes børneattest.

Yderligere information om stillingen fås på www.struer-kirke.dk og hos Daglig leder Thorkild Borup Nielsen 40 83 28 10, kontaktperson Eigil Christensen 51 24 97 13 eller til kirketjener Tina Munch Lund 28 83 34 38

Ansøgning samt relevante bilag sendes til 8816fortrolig@sogn.dk

Ansøgningsfrist: løbende og seneste d. 24. april